**Sissi-sziget házirendje**

**A sziget nyitva tartása**

A sziget április 01-október 31-ig a hét minden napján 06.00-22.00 óráig van nyitva.

A hétvégi / péntek, szombat, vasárnap / és ünnepnapok rendezvényei idejére a sziget nyitva tartása 06.00-24.00 óráig engedélyezhető.

**A sziget használata**

A sziget bárki számára a nyitva tartás idején szabadon látogatható a rendeltetésének megfelelően.

A látogatók a sziget berendezéseire és használati tárgyaira /padok, szemétgyűjtők, kerékpártároló, stb…/, azok állapotára kötelesek vigyázni, azokat csak rendeltetésüknek megfelelően használhatják.

A sziget területére bármilyen motoros járművel behajtani TILOS!

A sziget területére kutya bevihető, de az általa okozott kárért, ürülékének eltávolításáért gazdája tartozik felelősséggel.

A szigeten szemetelni, a környezetet bármilyen módon szennyezni tilos.

A sziget teljes területén a rendezvények időtartamán kívül tüzet gyújtani TILOS!

A sziget berendezési tárgyainak bármilyen megrongálódásából eredő kárért annak okozója teljes anyagi felelősséggel tartozik felelni!

**Rendezvények tartása a szigeten**

A rendezvények tartását Kisbér Város Önkormányzata nevében a polgármester engedélyezi.

Az önkormányzati rendezvények a szabad időpontok kiosztása terén elsőbbséget élveznek más rendezvényekkel szemben.

A hétvégi rendezvényekre a sütőt és a sziget egyéb berendezéseit az engedélyezett rendezvény rendezője átadás-átvétellel veszi át az Önkormányzat által kijelölt személytől, annak visszaadásáig a berendezésekért és a sziget rendjéért teljes és feltétlen felelősséggel tartozik.

A rendezvények alkalmával az arra rendeltetett helyen tűz gyújtható, tüzelőanyagról és annak biztonságos használatáról, a tűz eloltásáról és égéstermékének eltávolításáról a bérlő köteles gondoskodni. A tűz gyújtására irányuló szándékot a rendezvény engedélyezése iránti kérelemben előzetesen jelezni kell.

A sütő és a sziget bérleti díja:

hétfőtől csütörtökig bruttó 15 000 forint,

péntektől vasárnapig és ünnepnapokon bruttó 20 000 forint.

A sütő és a sziget használatáért a bérleti díjjal azonos összegű kauciót is kell fizetni, ami a probléma nélküli visszaadás után visszafizetésre kerül.

A sziget rendezvény idején is a közösségi együttélés szabályainak megtartásával, a környéken élők zavarása nélkül használható.

A rendező a rendezvény végét jelentő időpontig /24 óra/, és a sziget elhagyása során is köteles gondoskodni a zavaró hanghatások, a szemetelés, és a környezet szennyezésének megelőzéséről.

A rendezvény során keletkezett valamennyi hulladék eltávolításáról a bérlőnek kell gondoskodnia.

A sziget használatának szabályait a rendezvények minden látogatója köteles betartani, és a szabályok megszegéséért felelősséget vállalni. A rendező személy minden látogató magtartásáért, és annak következményeiért köteles felelősséget vállalni.

A sziget használatát Kisbér Város Önkormányzata megbízottja útján bármikor jogosult ellenőrizni, a sziget használatára vonatkozó szabályok megszegése esetén a rendezvényt beszüntetni, és azt kiüríttetni, amely döntést a használók haladéktalanul kötelesek végrehajtani. A sziget használatára vonatkozó szabályok megsértése esetén a befizetett kaució Kisbér Város Önkormányzatát illeti, mely összegen túl az okozott kárt is teljes mértékben meg kell téríteni.

Kisbér Város Önkormányzata